- Až 252 obcí Slovenska sa prostredníctvom projektu prihlásilo do súťaže o zriadenia zón bezplatného Wi-Fi signálu na námestiach, v parkoch či knižniciach
- Až 93 z nich uspelo a získa príspevok v hodnote 15-tisíc eur
Európska únia vytvorila projekt WiFi4EU, do ktorého investovala celých 120 miliónov eur a svojim obyvateľom chce vytvoriť množstvo zón s Wi-Fi signálom zadarmo v komunitných centrách, akými sú námestia, parky, múzeá, knižnice či zdravotnícke centrá.
Jean-Claude Juncker, predseda Európskej komisie povedal: "Každý by mal mať voľný prístup k internetovému pripojeniu a nezáleží na tom, kde žijete a koľko zarobíte." Do roku 2020 takto majú vzniknúť nové bezplatné Wi-Fi zóny v blízkosti všetkých spomínaných centier.
Prvá fáza prihlasovania trvala od 7- do 9. novembra a stihlo sa to nej prihlásiť viac ako 13 000 žiadateľov. Zo začiatku je však rozdelených "len" 42 miliónov eur, ktoré získava celkom 2800 prihlásených. Pri novembrovej výzve platilo, kto prvý príde, prvý berie. Zaujímavosťou je, že za prvých 10 sekúnd výzvy sa prihlásilo už 4000 žiadateľov. Každá krajina môže získať minimálne 15 a najviac 224 pomyselných poukazov. Zo Slovenska prišlo 252 prihlášok, pričom zatiaľ uspelo 93. Najviac prihlášok prišlo z Talianska, Španielska a Francúzska.
Zoznam všetkých obcí, ktoré v prvom kole získali Wi-Fi zadarmo bez používania reklamy a bez zbierania osobných údajov o nich nájdeš TU.
A čo ďalej? V najbližšom čase prebehne kontrola prístupnosti obcí a bude sa čakať na feedback na program z ich strany. Kto sa nestihol prihlásiť, v priebehu najbližších mesiacov sa pribudnú ešte ďalšie príležitosti.
Zdroj: wifi4eu.eu